Mehmet Dîcle, *Havîna Evînê*, in Nara, Avesta, Îstanbul, 2010, 39-58.

Mêrdîna min, a ji esrê pê ve bû. Melayîketên nexuyayî agirê li beriyê vedimirandin. Wekî ku rojeke nû dest pêke, mirov bikêf radibûn ji xew. Amadekariyên şîvan dest pê dikirin. Bajar jî wekî ku ji sibê ve bi xemla xwe mijûl be, dikemilî. Bêhna wî bilind dibû pêl bi pêl. Di serî de bêhna kizirî jê dihat, paşê beriyê germa ku heft qam kişandibû hundirê xwe berdida. Mamosteya me ya olê gotibû ku behna kizîrê ji yê ku ecre xwe xelas dikin û ji dojehê derbasî bihûştê dibin tê, ew ji behna xwe şerm dikin. Paşê behna wan jî dibe ya bihuştê. Hilma bajar nû dibû. Kulîlkên pîra min careke din geş dibûn.